Lukio-opiskelijoille - Tampereen kesäyliopisto
Koulutuspalaute (e-lomake)
Tietoa toisen asteen opiskelijoille
Toisen asteen opiskelijat voivat osallistua kaikkiin kesäyliopiston tarjoamiin opintoihin. Erityisesti lukiolaisille ja abiturienteille suunnattuina järjestetään kielten ja matematiikan kursseja sekä reaaliaineiden kertauskursseja. Kursseista pääosa järjestetään kesällä, mutta joitakin ylioppilaskokeisiin valmentavia kursseja myös alkuvuodesta ennen kevään ylioppilaskirjoituksia. Kielten ja matematiikan abi- ja lukiolaiskurssit ovat kaikille maksullisia.
Kesäaikana järjestettävien reaaliaineiden kertauskurssien osallistumismaksuihin yhteistyösopimuksen piiriin kuuluvien toisen asteen oppilaitosten opiskelijat voivat saada tukea omasta oppilaitoksestaan. Kursseille tulee silloin ilmoittautua Korota-tarjottimen kautta osoitteessa http://korota.blogit.tampere.fi/.
Avoimeen yliopisto- tai ammattikorkeakouluopetukseen osallistuvat yhteistyöoppilaitosten opiskelijat voivat hakea opintoihin rahoitusta omasta oppilaitoksestaan ja saada opinto-oikeuden maksutta. Sekä abi- ja lukiolaiskursseja että avoimia yliopisto-opintoja ja amk-tasoisia kieliopintoja voi anoa hyväksiluettaviksi omiin lukio- tai ammattiopintoihin. Rahoituksen hakemisesta ja opintosuoritusten hyväksi lukemisesta saa lisätietoja opinto-ohjaajilta.
Yhteistyösopimuksen piiriin kuuluvat oppilaitokset
Avoin yliopisto- ja ammattikorkeakouluopetus sekä reaaliaineiden kertauskurssit: Hatanpään lukio, Kalevan lukio, Kangasalan lukio, Lempäälän lukio, Nokian lukio, Oriveden lukio, Pälkäneen lukio, Sammon keskuslukio, Svenska samskolan i Tammerfors, Tammerkosken lukio, Tampereen klassillinen lukio, Tampereen lyseon lukio, Tampereen normaalikoulu, Tampereen Rudolf Steiner -koulu, Tampereen seudun ammattiopisto Tredu, Tampereen teknillinen lukio, Tampereen yhteiskoulun lukio, Vammalan lukio ja Ylöjärven lukio.
Vain reaaliaineiden kertauskurssit: Pirkkalan yhteislukio ja Tampereen aikuislukio (ei koske aineopiskelijoita)
Vain avoin yliopisto- ja ammattikorkeakouluopetus: Virtain lukio
Korota – korkeakoulutasoiset opinnot toiselle asteelle -opintotarjotin
Opintotarjottimelle kootaan tiedot korkeakoulujen ja kesäyliopiston tarjoamista opinnoista, joihin Tampereen seudun toisen asteen oppilaitosten opiskelijat voivat saada oikeuden osallistua maksutta tai maksamalla opintotiedoissa mainitun omavastuuosuuden osallistumismaksusta. Opintoihin ilmoittaudutaan tarjottimen kautta sähköisesti. Tarjotin on osoitteessa http://korota.blogit.tampere.fi/.
Tutustu opetustarjontaamme koulutustarjonta-sivulla.